Марко Ганчев
Песен за работния кът

chitanka.info

Леля, вуйна, татко, мама

имат маса, имат струг,

а пък за децата няма

кът за труд като напук.

Не правете зли гримаси,

ами махайте бюфета!

Дайте на децата маси

да се трудят у дома си,

вие пийте вън кафета!

В стаи с малки квадратури

днеска гъчка сее светът,

а пък трябва да се тури

в стаите и детски кът.

Не правете зли гримаси,

мамо, татко, лельо, стрино —

дайте на децата маси

да се трудят у дома си,

а пък другите — на кино!

Щото може да се мине,

кратковременно поне,

без фотьойли, без камини,

без граматиката — не!

1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.